Brigade Piron - Wikipedia, déi fräi Enzyklopedie

# Brigade Piron

### Vu Wikipedia, der fräier Enzyklopedie.

D' Brigade Piron offiziell 1. Belsch Brigade gouf am Zweete Weltkrich a Wales (Pays de Galles), England vum Jean-Baptiste Piron zesummegestallt a stoung ënner dem ieweschte Kommando vun der kanadescher 6th Airborne Division vun dem 1. Kanadesche Leger Regiment. Vum 28. August 1944 un stoung si awer dunn ënnert dem Kommando vun der 49. Englescher Divisioun.

D'Brigade huet aus ongeféier 4500 lëtzebuergeschen a belschen Zaldote bestan déi aus hire besate Länner no England fortgelaf waren. D'Brigade déi net an den éischte Stonne vun der alliéierter Invasioun bedeelegt war, ass de 7. August 1944 zu Arromanches bei Courseulles geland, an huet den 21. August zu Cabourg, den 22. August zu Deauville, de 24. August zu Trouville-sur-Mer an de 25. August zu Honfleur déi däitsch Truppe verdriwwen.

Duerno war Brigade un der Liberatioun vun der Belsch bedeelegt. Si ass den 3. September bei Rogny iwwer d'Belsch-franséisch Grenz gaangen an huet een Dag méi spéit Bréissel vun den däitsche Besatzungstruppe gerengegt.

No e puer Deeg Congé fir hir Familljen ze besiche waren d'Zaldote vun der Brigade erëm beim Feldzuch an Holland derbäi.

Nom Krich war si de Stack vum neigeschaafte Belsche Leger. Si war laang an Däitschland stationéiert, an der Géigend vu Siegen a Lüdenscheid.

Spéider gouf si ëmgedeeft op de Bataillon de la Libération an ass haut an der Kasär zu Leopoldsbourg stationéiert.

## [Änneren] Lëtzebuerger an der Brigade Piron

- Paul Weis, * 1921 Matricule 4496 an der Artillery Battery als GPO Assistant, nom Krich ARBED's employé, Instrukter beim Roude Kräiz a spéideren Direkter am Schlass zu Kolpech
- Emile Krieps, spéidere Minister a Lieutnant-Colonel an der lëtzebuergescher Arméi. Den Emile Krieps war net vun Ufank un an der Brigade, hie war schonns e puer Deeg éi d'Brigade Piron geland ass, mat enger annerer Alliéierten-Eenheet zu Dieppe geland, an ass eréischt méi speid an der Belsch derbäikomm.

- Diederich Paul Matricule 0063 an den Arm. Cars Squadron - Services als Assist QM

Vun "http://lb.wikipedia.org../../../b/r/i/Brigade_Piron_b355.html"

Category: Militäresch Eenheeten am Zweete Weltkrich

##### Views

- Artikel
- Diskussioun
- Aktuell Revisiounen

##### Sichen